87
Te Harikoa o te Nohoanga i Hiona
He hīmene, he waiata mā ngā tama a Koraha.
1 Kei ngā maunga tapu tōna tūranga;
2 e arohaina rawatia ana e Ihowā ngā kūwaha o Hiona
i ngā nohoanga katoa o Hākopa.
3 He mea korōria ngā mea e kōrerotia ana mōu,
e te pā o te Atua.
Hera
4 Ka kōrerotia e ahau a Rahapa rāua ko Papurōna
ki roto i te hunga e mātau ana ki ahau;
tirohia atu a Pirihitia, a Tāira, a Etiopia –
“I whānau tēnei ki reira.”
5 Āe rā, ko te kupu tēnei mō Hiona,
“I whānau tēnei me tērā ki reira;
mā te Runga Rawa pū anō ia e whakapūmau.”
6 Ka kōrerotia e Ihowā, ina tuhituhia ngā iwi,
“I whānau tēnei ki reira.”
Hera
7 Nā, ka mea te hunga waiata, me te hunga kanikani,
“Kei a koe ōku puna katoa.”